钦定古今图书集成/明伦汇编/家范典/第011卷 > 礼记 > 《玉藻》
## 钦定古今图书集成/明伦汇编/家范典/第011卷 > 礼记 > 《玉藻》

亲在，行礼于人，称“父。”人或赐之，则称“父”拜之。

〈陈注〉方氏曰：“不敢私交，不敢私受故也。”

父命呼，唯而不诺，手执业则投之，食在口则吐之，走
而不趋。亲老，出不易方，复不过时，亲癠色容不盛此

孝子之疏节也

〈陈注〉《易方》则恐召己而莫知所在。“过时”则恐失期而贻亲之忧。癠，病也。《疏节》谓常行疏略之礼而已，非大节也。

父没而不能读父之书，“《手泽》存焉尔。母没而杯圈不
能饮焉，口泽之气存焉尔。”

《五十》不散送，亲没不髦。

〈陈注〉《丧礼》“启殡以后，要绖之麻散垂，葬毕乃绞。”此言五十始衰，不散麻以送葬也。髦象幼时翦发为鬌之形，父母在则用之，故亲没则去此饰。